proxectonos/corpus_dominio_legal_administrativo_tmp huggingface dataset:
AXUDA CONCEDIDA POLA REHABILITACIÓN DE EDIFICIO NA ÁREA DE ESTRIBELA, EN PONTEVEDRA
ADMINISTRACIÓN LOCAL — Municipal — Pontevedra (Subvencións, 02/11/2016)

Por Decreto do Concelleiro Delegado da Área de Contratación e Facenda, prestábase aprobación definitiva á axuda da ARI de Estribela e ao correspondente gasto, ordenando o seu pago a favor do solicitante da axuda para a rehabilitación de edificios dentro da ARI de Estribela. Asemade, dispoñíase que unha vez rematada a tramitación dos expedientes de solicitude de subvención, se procedería a publicar unha relación das subvencións concedidas no taboleiro de anuncios do Concello de Pontevedra, na páxina web www.pontevedra. eu, e no BOP ao abeiro do estabelecido no artigo 27 das Bases que as regulan (BOP núm.245, de 21/12/15). En virtude do exposto faise pública a concesión de subvención ao seguinte interesado: Contra o presente acto administrativo, que esgota a vía administrativa, o interesado poderá interpoñer ben o RECURSO POTESTATIVO DE REPOSICIÓN perante o mesmo órgano que o ditou no prazo dun mes a contar desde o día seguinte ao da súa notificación, ao abeiro do establecido no art.116.1 da Lei 30/1992, de 26 de novembro, do réxime xurídico das administracións públicas e do procedemento administrativo común, segundo a redacción dada pola Lei 4/1999, pola que se modifica a primeira, ou ben directamente o RECURSO CONTENCIOSO ADMINISTRATIVO perante o Xulgado do Contencioso-Administrativo de Pontevedra no prazo de DOUS MESES, contados a partir do día seguinte ao da súa notificación, consonte o disposto nos artigos 8.1 e 46.1 da Lei 29/1998, de 13 de xullo, reguladora da xurisdición contencioso-administrativa. De interpoñerse o recurso potestativo de reposición, este deberá ser resolto e notificado no prazo dun mes, segundo establece o art.117.2 da citada Lei 30/1992, modificada pola Lei 4/1999, entendéndose desestimado o recurso de reposición polo transcurso do mencionado prazo sen resolución expresa notificada, de conformidade co establecido no art.43.2 da Lei 30/1992, modificada pola Lei 4/1999, podendo entón o interesado interpoñer o recurso contencioso-administrativo dentro do prazo de SEIS MESES contados desde o día seguinte a aquel no que deba entenderse presuntamente desestimado o recurso de reposición interposto, consonte ao establecido no art.46.1) e 4) da Lei 29/1998, reguladora da xurisdición contenciosa-administrativa, NO entanto, o interesado tamén poderá interpoñer calquera outro recurso que estime procedente consonte a dereito. Pontevedra, 24 de outubro de 2016.—O Concelleiro responsable da Área de Accesibilidade, Patrimonio Histórico e Medio Ambiente Urbano, Xosé Luís Bará Torres.–O Secretario da Admón. Municipal, José Carlos Castiñeira Piñeiro.
APROBACIÓN DEFINITIVA DO EXPTE. DE SUPLEMENTO DE CREDITO Nº 2-P/2016
ADMINISTRACIÓN LOCAL — Municipal — Lalín (Presupostos e cadros de persoal, 04/07/2016)

Esgotado o prazo de exposición ó público do expediente de Modificación de créditos Nº 2-P/2016 de Suplemento de Crédito dentro do vixente orzamento municipal, aprobado polo Pleno desta Corporación en sesión celebrada o día 26 de maio do presente ano sen que se presentara reclamación algunha contra deste, considérase definitivamente aprobado, segundo o disposto nos artigos 169.1 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e 20.1 do Real decreto 500/90, do 20 de abril, a que remiten, respectivamente, os artigos 177.2 daquela e 38.2 deste. O resumo por capítulos do presuposto municipal vixente, unha vez incorporadas as modificacións operadas queda do xeito seguinte: Cap.1. Gastos de persoal 4.933.554,41 Cap.2. Gastos en bens correntes e servizos 6.879.871,77 Cap.3. Gastos financeiros 138.000,00 Cap.4. Transferencias correntes 830.257,21 Cap.5. Fondo de continxencia e imprevistos 0,00 Cap.6. Investimentos reais 3.038.104,17 Cap.7. Transferencias de capital 7.500,00 Cap.9. Pasivos financeiros 821.658,19 Total gastos 16.648.945,75 € Cap.1. Impostos directos 5.252.406,20 Cap.2. Impostos indirectos 116.000,00 Cap.3. Taxas e outros ingresos 3.556.354,33 Cap.4. Transferencias correntes 5.703.566,91 Cap.5. Ingresos patrimoniais 70.000,00 Cap.6. Alleamento de investimentos reais 0,00 Cap.7. Transferencias de capital 1.622.031,68 Cap.8 Activos Financeiros 328.586,63 Cap.9. Pasivos financeiros 0,00 Total Ingresos 16.648.945,75 € O que se fai público para xeral coñecemento e efectos. Lalín, 22 de xuño de 2016.—O Alcalde, Rafael L. Cuíña Aparicio.
CORRECCIÓN ERRO APROBACIÓN INICIAL ORZAMENTO
ADMINISTRACIÓN LOCAL — Municipal — Cuntis (Presupostos e cadros de persoal, 19/12/2016)

O vernes 9 de decembro de 2016, no BOPPO nº 234, publicouse o anuncio de “aprobación inicial do orzamento para o exercicio 2017 e o cadro de persoal” do concello de Cuntis. Posteriormente, o xoves día 15 de decembro de 2016, por erro administrativo, publicouse de novo o citado anuncio, quedando sin efecto este último por tratarse dunha duplicidade. Pontevedra, a 16 de decembro de 2016.
LICITACIÓN DA OBRA "SUBSTITUCIÓN DE CUBERTA DA CASA DO CONCELLO"
ADMINISTRACIÓN LOCAL — Municipal — Forcarei (Contratos administrativos, 30/06/2016)

Contratación por procedemento aberto con multiples criterios de adxudicación da obra “SUBSTITUCIÓN DE CUBERTA DA CASA DO CONCELLO”. Organismo: Concello de Forcarei. Dependencia: Secretaría. Núm. Expte: 03/16. Descrición do obxecto: Execución das obras do proxecto de “SUBSTITUCIÓN DE CUBERTA DA CASA DO CONCELLO”. Tramitación: Urxente. Procedemento: Aberto con multiples criterios de adxudicación Orzamento: 60.491,58.—Euros. Base: 49.993,04 Euros. IVE: 10.498,54 Euros. Provisional: non se esixe. Definitiva: O equivalente ó 5% do prezo de adxudicación. Prazo de execcución: 3 meses. Entidade: Concello de Forcarei (Secretaría) Domicilio: Praza da Igrexa nº 1. Localidade: Forcarei, C. P. 36550 Teléfono 75.50.36/75.54.32 Fax 75.40.82. Data límite de obtención de documentación e información: Ata o día de finalización do prazo de presentación de proposicións. Clasificación: Non se esixe. Solvencia económica e financeira, e solvencia técnica e profesional: Os requisitos específicos do contratista en canto á solvencia económica e financeira, así como á solvencia técnica e profesional, indicanse no prego de cláusulas economico-administrativas. Outros requisitos específicos: Indícanse nos pregos de cláusulas económico-administrativas. Data límite de presentación: A que resulte de contar 13 días naturais dende o seguinte á publicación deste anuncio no BOP. Documentación a presentar: A que figura no prego de condicións. Lugar de presentación: 1º.—Entidade: Concello de Forcarei.2º.—Domicilio: Praza da Igrexa, nº 1 3º.—Localidade: Forcarei CP 36550 Entidade: Concello de Forcarei. Domicilio: Praza da Igrexa nº 1 Localidade: Forcarei. CP 36550. Data: Quinto día hábil seguinte ó do remate de presentación de ofertas, excepto sábados. Hora: 11:00 horas. A conta do adxudicatario. Estarán de manifesto tódolos días hábiles na Secretaría do Concello e no perfil do contratante www.forcarei.es.Forcarei, 20 de xuño do 2016.—A Alcaldesa, Belén Cachafeiro Anta.
RESOLUCIÓN DE DELEGACIÓN DE COMPETENCIAS POR AUSENCIA DO ALCALDE
ADMINISTRACIÓN LOCAL — Municipal — Portas (Outros documentos, notificacións e informacións públicas, 13/10/2016)

Con motivo da miña ausencia, dende o día 24 de setembro ao día 2 de outubro (a. i.), ao abeiro do disposto no artigo 47 en relación co artigo 44 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, por medio do presente, de conformidade coas atribucións conferidas á Alcaldía pola normativa vixente (artigos 21 da Lei 7/1985, do 2 de abril, RD 781/1986 e artigo 41 RD 2568/1986 e artigo 61 da Lei 5/1997), Primeiro.— Delegar no 1º Tenente de Alcalde, D. Ricardo Martínez Chantada, a totalidade das miñas funcións, dende o día 24 de setembro ao día 2 de outubro (a. i.). Segundo.— O presente decreto producirá efectos desde o día seguinte ao da súa sinatura sen prexuízo da preceptiva publicación no Boletín Oficial da Provincia, debendo ser notificado ao interesado para os efectos da súa aceptación e dar conta ao pleno na primeira sesión que realice. Mándao e asínao o Sr. Alcalde en Portas, a vinte e tres de setembro de dous mil dezaseis. Iver Aboitiz Huhn.
DH. W36.54563. SOLICITUDE DE RAQUEL PRADA GONZÁLEZ DE AUTORIZACIÓN OBRAS NO LUGAR DE SABAXÁNS, PARROQUIA DE LAVADORES (SANTA CRISTINA), CONCELLO DE VIGO
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 18/10/2016)

Dona Esther Carolina Oto Gilligan solicita de Augas de Galicia co CIF: Q1500378C, a autorización de obras no lugar de Sabaxans, parroquia de Lavadores (Santa Cristina), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54563. As obras solicitadas consisten na construción de muro de defensa de protección de marxe de cachotería de pedra de 27 ml de lonxitude e 2 m de altura ata a cota do terreo natural e inclinación 1H:1V, recheo de trasdós con material filtrante sobre xeotextil e rasanteo de superficie, en parcela de referencia catastral 54057A053001870000AF, en zona de dominio público hidráulico do río Lagares, no lugar de Sabaxáns parroquia de Lavadores, no Concello de Vigo O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 21 de setembro de 2016.—O Xefe da Área de Autorizacións e Concesións, Shafique Pedro Santiago Visos Vinseiro.
COBRANZA TAXA RECOLLIDA DE LIXO 2º SEMESTRE/2016
ADMINISTRACIÓN LOCAL — Municipal — Vilagarcía de Arousa (Recadación, 18/08/2016)

Aos efectos da regulamentaria notificación colectiva, e de conformidade co disposto no artigo 24 do Real Decreto 939/2005, de 29 de xullo, polo que se aproba o Regulamento Xeral de Recadación, ponse en coñecemento de tódolos contribuíntes afectados que o prazo de cobranza do padrón fiscal da Taxa de Recollida de Lixo, 2º Semestre/2016, será o seguinte: a) Período de cobro: Dende o día 1 de setembro de 2016 ata o 31 de outubro de 2016, ambos inclusive. Para aqueles recibos que estén domiciliados, o cargo en conta farase o día 3 de outubro de 2016. b) Horario e lugar de cobro: Nas entidades financieiras colaboradoras, no horario de caixa, co documento ou carta de pago que será expedido nas oficinas da Recadación Municipal, de 9:00 a 14:00 horas. c) Domiciliación: Os contribuíntes poderán efectua-lo pago a través dunha entidade bancaria. Para elo dirixirán comunicación ó órgano recadatorio correspondente alo menos dous meses antes do comenzo do período recadatorio. Noutro caso, surtirán efectos a partir do período seguinte. d) Advertencia: Transcurrido o prazo de ingreso, as débedas serán esixidas polo procedimento de constrinximento e se devengarán os correspondentes recargos do período executivo, xuros de demora e, no seu caso, as costas que se produzan. Vilagarcía de Arousa, 4 de agosto de 2016.—O Alcalde-Presidente, Alberto Varela Paz.
INFORMACIÓN PÚBLICA PLAN ECONÓMICO FINANCIEIRO
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 03/06/2016)

En cumprimento do previsto nos artigos 23.4 da Lei Orgánica 2/2012, de 27 de abril, de Estabilidade Orzamentaria e Sostenibilidade Financieira e artigo 26 do Real Decreto 1463/2007, de 2 de novembro, polo que se aproba o regulamento de desarrollo da Lei 18/2001, de 12 de decembro, de Estabilidade Orzamentaria, sometese a información pública con publicación no Boletin Oficial da Provincia de Pontevedra con finalidad exclusivamente informativa. Tamen a efectos exclusivamente informativos, unha copia do plan económico financieiro estará a diposicion do público dende a súa aprobación polo Pleno ata a finalización da vixencia do plan. O que fai público para xeral coñecemento. En Cotobade a 27 de maio 2016.—O Alcalde, Jorge Cubela López.
DH. W36.52381. DIRECCIÓN XERAL DE ENERXÍA E MINAS, SOLICITA AUTORIZACIÓN PARA OBRAS DE PECHE E ABANDONO DE EXPLOTACIÓN MINEIRA DE MONTE TRIGUEIRA NA ZONA DE POLICÍA DO REGATO FONTE DE TESTEIRO, LUGAR DE MONTES DE ZOBRA, PARROQUIA DE ZOBRA, LALÍN.
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Centro (Outros documentos, notificacións e informacións públicas, 15/04/2016)

A Dirección Xeral de Enerxía e Minas, co NIF: S1511001H e enderezo no Edificio Administrativo de San Caetano, s/n – bloque 5 – 4ª planta – 15781 Santiago de Compostela (A Coruña), solicita autorización de Augas de Galicia, co NIF: Q1500378C, para obras en zona de policía do regato Fonte de Testeiro, no lugar de Trigueira, parroquia de Zobra (Santa Mariña), no t. m. de Lalín (Pontevedra), de conformidade co artigo 52 do Regulamento de dominio público hidráulico. Expediente: DH. W36.52381 As obras solicitadas, que afectan á parcela nº 911, polígono 293, catastro de rústica de Lalín, no lugar montes de Zobra, parroquia de Zobra (Santa Mariña), no t. m. de Lalín, consistentes en actuacións de peche de accesos e sinalización, son as seguintes: Galerías en bifurcación e da Mina Recuperada: Instalación dunha porta de barrotes metálicos, colocada un pouco antes da bifurcación, así como na mina recuperada. Zona de instalacións: galería/pozo vertical: peche mediante panel tramex para evitar caídas accidentais de persoas a distinto nivel. Galería de acceso da coñecida como Mina da Corza. Peche mediante tramex do oco da bóveda da galería. Colocación de cartel de sinalización de riscos. Tódolos peches permitirán o libre paso da fauna existente na zona e a posibilidade de ver o interior das galerías. O que se fai público para xeral coñecemento, por un prazo de dez (10) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lalín ou nas oficinas deste servizo, situadas na Rúa Tomiño, 16 baixo, onde estará exposto o expediente de que se trata, para que poida ser examinado por quen o desexe. Santiago de Compostela, 23 de marzo de 2016.—O Xefe do Servizo Territorial, Ángel Gómez Rey.
DH. W36.51006. SOLICITUDE DE Mª DOLORES GONZÁLEZ GONZÁLEZ PARA LEGALIZACIÓN DE OBRAS DE PECHE DE PARCELA, NA ZONA DE POLICÍA DO REGO DE NEIBÓ, NO LUGAR DE SILVESTRE, PARROQUIA DE SAN TOMÉ DE PIÑEIRO, MARÍN.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 19/01/2016)

As obras solicitadas consisten na legalización de peche perimetral da parcela núm 56 do polígono 18 do catastro de rústica de Marín (ref. catastral 36026A018000560000LL). O muro realizado con malla sustentada en postes de formigón, ten uns 190 m de lonxitude e 1,50 de altura máxima, situándose a uns 45 metros de distancia do rego de Neibó. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Marín ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 30 de decembro de 2015.—O xefe da Área de Autorizacións e Concesións, Josep Pasqual Maanan Yurchuk Bloom.
MODIFICACIÓN RPT POSTOS PERSOAL EVENTUAL
ADMINISTRACIÓN LOCAL — Municipal — Vigo (Presupostos e cadros de persoal, 14/06/2016)

A Xunta de Goberno Local en sesión ordinaria celebrada o día 29/04/2016, adoptou acordo de modificación puntual da vixente Relación de Postos de Traballo do Concello de Vigo (BOP Nº 220, do martes 16 de novembro de 2010) -Postos de Persoal eventual (expedientes nº 27612/220), que foi obxecto de publicación no BOP o día 16/05/2016. Finalizado o período de exposición pública de 20 días para presentación de reclamacións, o Secretario do Goberno Local en data 10 de xuño de 2016, expide certificación conforme non se formulou ningunha alegación. Por tanto, e en cumprimento do preceptuado no artigo 202.3 da Lei 2/2015, do 29 de abril, de emprego público de Galicia, faise público o seguinte acordo adoptado pola Xunta de Goberno Local en sesión ordinaria de data 29/04/2016 (Expte.: 27612-220): “Primeiro.— Modificar puntualmente a vixente Relación de Postos de Traballo do Concello de Vigo (BOP nº 220, do martes 16 de novembro do 2010 e rectificacións publicadas no BOP de 26/03/2012, 12/01/2012, 23/05/2012, 03/08/201218/09/2012, 27/02/2013 e, 08/05/2013, aos efectos de adecuar a mesma ao Cadro de Persoal para o presente ano 2016 aprobado polo Pleno da Corporación na súa sesión de 09/12/2015, no seguinte senso: 1.—Creación de dous postos de “Asesor/a Alcaldía eventual”, Cód. Retributivo 904, cunhas retribucións para o ano 2016, de 30.380,84€ anuais en 14 mensualidades, no Gabinete da Alcaldía, cód.101.2.—Amortización dun posto de “Auxiliar Alcaldía eventual”, Cód. Retributivo 902, cunhas retribucións para o ano 2016, de 21.710,08€ en 14 mensualidades, no Gabinete da Alcaldía, cód.101.3.—Redenominación dun posto de “Auxiliar eventual valedor”, Cód. Retributivo 911, nun posto de “Auxiliar Alcaldía Eventual”, cód.902, cunhas retribucións para o ano 2016, de 21.710,08€ en 14 mensualidades, no Gabinete da Alcaldía, cód.101. Segundo.— Notificar o presente acordo ao Gabinete da Alcaldía, Intervención Xeral, Servizo de Recursos Humanos, Planificación e Organización e, Comité de Persoal, aos efectos oportunos. Terceiro.— Acordar o sometemento a información pública por un prazo de 20 días do presente expediente de modificación puntual da RPT, en cumprimento do disposto no artigo 202 da Lei 2/2015, de 29 de abril, de emprego público de Galicia, transcorrido o cal a aprobación se elevará a definitiva de non se formularse reclamacións, despregando efectos económicos e administrativos o presente acordo unha vez remate o período indicado." Vigo, data segundo sinatura electrónica.—O Concelleiro-Delegado da Área de Xestión Municipal e Persoal, Luis Orlando Rakia Alaiza De Obesso (delegación competencial por Decreto de Alcaldía de data 19/06/2015 e acordo da XGL da mesma data).
EXPOSICIÓN AO PÚBLICO DA APROBACIÓN DE MODIFICACIÓN DA ORDENANZA NON FISCAL REGULADORA DO PREZO PÚBLICO DO SAF
ADMINISTRACIÓN LOCAL — Municipal — Oia (Ordenanzas e Regulamentos, 20/06/2016)

A través do presente faise público que o Concello en Pleno, en sesión ordinaria celebrada o 26 de maio de 2016, aprobou inicialmente a modificación do artigo 4º da Ordenanza non fiscal reguladora do precio público pola prestación do servicio de axuda no fogar, o que sometemos a información pública, durante o prazo de 30 días hábiles, que se contarán a partir do seguinte ao desta publicación, para que dentro do mesmo, os interesados poidan examinar o expediente e formular as alegacións que estimen oportunas. En Oia, a 6 de xuño de 2016.—A Alcaldesa, Cristina Correa Pombal. *Asdo dixitalmente á marxe
DELEGACIÓN DA ALCALDÍA NO PRIMEIRO TENENTE DE ALCALDE POR AUSENCIA
ADMINISTRACIÓN LOCAL — Municipal — Tui (Outros documentos, notificacións e informacións públicas, 01/02/2016)

Vista as atribucións que son conferidas á Alcaldía pola normativa vixente (art.21 da Lei 7/85, art.24 RD 781/86, art.41 R. D. 2568/86, art.61 da Lei 5/97 de Administración Local de Galicia). Vista a resolución de Alcaldía de 22 de xuño 2015 polo que se nomea Primeiro tenente de Alcalde ao concelleiro Miguel Angel Capón Rey. Visto o disposto no artigo 47 do R. D. 2568/86 polo que se aproba o Regulamento, Organización, Funcionamento e Réxime Xurídico das Entidades Locais, e art.44.1 e 2, de acordo cos cales as delegacións se realizarán por decreto da Alcaldía, con indicación das facultades que se delegan e condicións do seu exercicio, producindo efectos a resolución desde o día seguinte á data da mesma, sen prexuízo da súa obrigatoria publicación no BOP. Visto que esta Alcaldía ten que ausentarse do termo municipal os días 20 e 21 de xaneiro, pola presente RESOLVO: Mándao e o asínao o Sr. Alcalde, ante mín o Secretario acumulado, en Tui a dezanove de xaneiro de dous mil dezaseis. O Alcalde, Enrique Cabaleiro González. O Secretario acumulado, Pablo Portela Fernández." Tui, a 19 de xaneiro de 2016.—O Alcalde, Enrique Cabaleiro González.
CONVOCAN SUBVENCIÓNS A ASOCIACIÓNS E CLUBS DEPORTIVOS SEN ÁNIMO DE LUCRO PARA ACTIVIDADES DEPORTIVAS DO ANO 2016
ADMINISTRACIÓN LOCAL — Provincial — Deputación Provincial (Subvencións, 26/04/2016)

BDNS(Identif.):304534 Asociacións e clubs deportivos da provincia de Pontevedra que carezan de fins de lucro, estean ao corrente coas obrigacións tributarias da Axencia Estatal Tributaria, coa Facenda Galega, coa Seguridade Social e coa Deputación Provincial e non estean incursos en ningún dos supostos de incapacidade ou incompatibilidade para percibir axudas ou subvencións públicas. Subvencións destinadas ao apoio ás entidades e clubs deportivos sen ánimo de lucro na realización de actividades deportivas no ámbito territorial da provincia de Pontevedra ou, excepcionalmente, fóra deste cando teñan interese para provincia, durante ou ano 2016. Bases de subvencións aprobadas por acordo da Xunta de Goberno da Deputación Provincial de Pontevedra do 22 de abril de 2016, Bases de execución do orzamento provincial do ano 2016, Lei 38/2003, Xeneral de Subvencións, R. D. 887/2006, que aproba o regulamento da lei e demais lexislación de aplicación.490.000,00 € 20 días hábiles, contados a partir do día seguinte á publicación do extracto da devandita convocatoria no Boletín Oficial da provincia de Pontevedra (BOPPO). Pontevedra, 22/04/2016.—A Presidenta, Mª del Carmen Silva Rego.
ORDENANZA REGULADORA DA TAXA POR LICENZA URBANÍSTICA
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 04/02/2016)

O concello de Vilanova de Arousa, en sesión plenaria celebrada o día 30 de novembro de 2015, adoptou o acordo de aprobación inicial dunha modificación parcial da Ordenanza Fiscal reguladora da taxa por expedición de licencias urbanísticas aprobada polo Pleno o 13 de outubro de 2004 (BOP nº 57 do 23 de marzo de 2005). Rematado o prazo de exposición ao público da mesma non se presentaron alegacións nin reclamacións de ningún tipo, polo que debe entenderse definitivamente aprobada, inseríndose de seguido aos efectos previstos no artigo 17.3 e 4 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo. “Engádese no artigo 8 da Ordenanza Fiscal reguladora da taxa por expedición de licencias urbanísticas aprobada polo Pleno o 13 de outubro de 2004 (BOP nº 57 do 23 de marzo de 2005) o seguinte parágrafo: Estarán exentas da taxa as licenzas de obra de nova planta que se soliciten durante o exercicio 2016 nos polígonos industriais de Baión e Tremoedo”. Vilanova de Arousa, 26 de xaneiro de 2016.—O Alcalde, Gonzalo Durán Hermida.
PREZO PÚBLICO POLA ASISTENCIA A ESCOLA DE TEATRO
ADMINISTRACIÓN LOCAL — Municipal — Vila de Cruces (Outros documentos, notificacións e informacións públicas, 19/10/2016)

En aplicación da Ordenanza reguladora do prezo público por impartición de cursos, ludotecas, viaxes, campamentos xuvenís e outras actividades de carácter deportivo e/ou socioculturais, faise público mediante o presente Edicto así como no Taboleiro de Anuncios do Concello, a efectos do coñecemento xeral e publicidade, o prezo público aprobado pola Xunta de Goberno Local en sesión celebrada con data 4 de outubro de 2016, pola asistencia á “Escola de Teatro”, que terá unha duración de 9 meses, finalizando no mes de xuño de 2017, e que será de dez (10) euros por persoa / mes. Documento asinado electronicamente á marxe.
DH. W36.54357. SOLICITUDE DO CONCELLO DE REDONDELA DE AUTO-RIZACIÓN OBRAS NA PARROQUIA DE CESANTES (SAN PEDRO), NO CONCELLO DE REDONDELA
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 13/10/2016)

O Concello Redondela solicita de Augas de Galicia co CIF: Q1500378C, a autorización de obras no camiño da Fonte de Neira-Cesantes, parroquia de Cesantes (San Pedro), Concello de Redondela (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.54357. Traballos de mellora de accesibilidade á ribeira da ensenada de San Simón e á praia de Soutoxuste consistentes no acondicionamento e pavimentación con pedra de camiño de 100 m2, plantación de 6 árbores e 208 m2 de céspede, demolición do lavadoiro, limpeza e restauración da fonte existente e instalación dun queimador e unha porta metálica, no camiño Fonte de Neira-Cesantes, parroquia de Cesantes, no Concello de Redondela. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 2 de setembro de 2016.—O Xefe da Área de Autorizacións e Concesións, Maria Consuelo Clavellino Pagaldai.
TASA MERCADOS E MERCADILLO 3º TRIMESTRE DE 2016
ADMINISTRACIÓN LOCAL — Municipal — Bueu (Recadación, 12/08/2016)

Aprobado mediante Resolución da Alcadía de data 21 de xullo de 2016 o Padrón Municipal da Taxa polo uso dos bens e instalacións municipais dos Mercados e Mercadillo referido ó 3º trimestre de 2016 exponse ó público por espacio de 15 días, a partires do seguinte día en que este Anuncio fora publicado no Boletín Oficial da Provincia, a efectos de examen e reclamacións. De conformidade co previsto no artigo 12 da Real Decreto Legislativo 2/2004, de 5 de marzo, reguladora das Facendas Locais, en relación cos artigos 87 e 88 do Regulamento Xeral de Recadación, comunícaselles ós contribuíntes afectados que o período voluntario de cobranza do mencionado Padrón será do 16 de agosto ao 17 de outubro 2016, ámbalas dúas datas inclusive. O importe poderá satisfacerse, consonte co artigo 86 e seguintes do Regulamento Xeral de Recadación a través de calquera Entidade Bancaria, empregando os instrumentos de ingreso (Recibos), que se enviarán ó domicilio declarado do contribuínte por correo ordinario. No caso de perda do devandito instrumento, o obrigado ó pagamento poderá ata o día 17 de outubro do 2016 obter un duplicado na Oficina de Xestión Tributaria do Concello de Bueu sita na Rúa Eduardo Vincenti nº 53 Baixo–Tlfno.986 39 00 34. Os contribuíntes que a 27 de setembro do 2016 non recibisen nos seus domicilios os instrumentos de ingreso disporán do mesmo prazo, para os solicitar na oficina indicada, e efectua-lo pagamento nas Entidades Bancarias, posto que a non recepción non exime da obriga do pagamento, e non impide a utilización da vía de constriximento. O presente anuncio ten carácter de notificación colectiva, ó abeiro do art.102 da vixente Lei Xeral Tributaria. O vencemento do prazo en período voluntario, sen ter satisfeita a débeda, determinará o comenzo do procedemento de constrinximento, a percepción do recargo do 5%, 10% ó 20% e demáis conceptos esixibles tal e como se fixa no artigo 128 da Lei Xeral Tributaria e no artigo 91 e seguintes do Regulamento Xeral de Recadación. Contra o acto de aprobación do padrón e das liquidacións incorporadas o mesmo podrá interpoñerse recurso de reposición ante o Alcalde-Presidente no plazo de un mes a contar dende o seguinte o de finalización do período da sua exposición pública de conformidade co previsto no artigo 14 do Real Decreto Lexislativo 2/2004, de 5 de marzo, polo que se aproba o Texto Refundido da Lei reguladora das Facendas Locais. Bueu, 21 de xullo do 2016.—O Alcalde, Félix Juncal Novas.
APROBACIÓN DEFINITIVA DO PRESUPOSTO, CADRO DE PERSOAL E AS SÚAS BASES DE EXECUCIÓN PARA O EXERCICIO 2016
ADMINISTRACIÓN LOCAL — Municipal — Tui (Presupostos e cadros de persoal, 09/02/2016)

Unha vez rematado o prazo legal da exposición pública da aprobación inicial do Presuposto Municipal do Concello de Tui para 2016 (BOP n º 4 de 8 de xaneiro do 2016), segundo a sesión plenaria de 29 de decembro de 2016, ao abeiro do establecido no artigo 169.1 do Real Decreto Lexislativo 2/2004, de 5 de marzo, queda definitivamente aprobado o Presuposto, Cadro de Persoal e as súas Bases de Execución para o exercicio 2016, procedéndose a súa publicación en virtude do establecido no artigo 169.3 do Real Decreto Lexislativo 2/2004, de 5 de marzo, acadando, tanto en gastos coma en ingresos, a contía de SETE MILLONS SEISCENTOS SESENTA E OITO MIL VINTETRES EUROS CON SESENTA E OITO CENTIMOS (7.668.023,68€), correspondendo a cada capítulo as contías que a continuación se pormenorizan: Tui, 2 de febreiro do 2016.—O Alcalde, Enrique Cabaleiro González.
CONVOCATORIA DE LICITACIÓN PARA A ADXUDICACIÓN DA SUBMINISTRACIÓN CON INSTALACIÓN DA RENOVACIÓN E MELLORA DO ALUMEADO PÚBLICO NA RÚA DOS COLEXIOS
ADMINISTRACIÓN LOCAL — Municipal — Meaño (Contratos administrativos, 20/06/2016)

a. Organismo: Concello de Meaño. b. Dependencia que tramita o expediente: Secretaría-intervención. c. Código: S PA 1/2016 a. Tipo: Subministro con instalación. b. Descrición: Renovación e melloras do alumeado público na R/dos Colexios. d. Lugar de execución: R/ dos Colexios – Dena (Meaño). e. Tipo de licitación: 40.494,72 €, sen IVE IVE: 8.503, 89 € Total: 48.998,61 € f. Financiación: Fondo Europeo Agrícola de Desenvolvemento Rural-FEADER, Ministerio de Agricultura, Alimentación y Medio Ambiente, Vicepresidencia e Consellería de Presidencia, Administracións Públicas e Xustiza e o Concello de Meaño. a. Tramitación: Ordinaria. b. Procedemento: aberto, multiplicidade de criterios de adxudicación. Definitiva do 5% do prezo de adxudicación excluído o IVE. Non se precisa. a. Dependencia: Secretaría do Concello de Meaño. b. Enderezo: R/Campo da Feira nº 1 (Meaño) 1. Localidade e código postal: Pontevedra.36968 2. Teléfono: +34 986747102 / 986747585 3. Telefax: +34 986 747391 4. Enderezo de Internet do perfil do contratante: http://www.contratosdegalicia.esa. O prazo para a presentación de ofertas será de quince días hábiles, a contar desde o seguinte ao publicación do anuncio da convocatoria no Boletín Ofical da Provincia de Pontevedra. b. Documentación a presentar: A que figura no prego de cláusulas económico administrativas particulares. c. Lugar de presentación: Concello de Meaño. Rexistro Xeral: R/Campo da Feira nº 1 – Meaño (luns a sábado). a. Lugar: Concello de Meaño. Enderezo: R/Campo da Feira nº 1. b. Localidade: Meaño 36968. d. Data e hora: Será publicada no perfil do contratante do Concello de Meaño http://www.contratosdegalicia.es. O prazo máximo de execución é de un mes, a contar desde o día seguinte á sinatura do correspondente contrato. Regulados na Cláusula 11 do Prego de Cláusulas económico-administrativas. Serán a conta do adxudicatario. Meaño, 8 de xuño de 2016.—A alcaldesa, Mª Lourdes Ucha Varela.
CONSTRUCIÓN DE GRADAS NO CAMPO DE FÚTBOL AS CORTICEIRAS
ADMINISTRACIÓN LOCAL — Municipal — Caldas de Reis (Contratos administrativos, 14/03/2016)

De conformidade co acordo da Xunta de Goberno Local de data 25 de febreiro de 2016, por medio do presente anuncio efectúase convocatoria por procedemento aberto, único criterio de adxudicación, ao prezo máis baixo, tramitación ordinaria, para adxudicar a obra denominada “CONSTRUCIÓN DE GRADAS NO CAMPO DE FÚTBOL DE AS CORTICEIRAS”, conforme aos seguintes datos: Datos xerais e datos para a obtención da información: a) Organismo: Concello de Caldas de Reis b) Dependencia que tramita o expediente: Secretaría c) Obtención de documentación e información: 1. Dependencia: Departamento de Secretaría 2. Enderezo: Herrería, 1 3. Localidade e Código Postal: Caldas de Reis (36650) 4. Teléfono: 986 540002 e 986 540 110 5. Telefax: 986 530393 6. Correo electrónico: concello@caldasdereis. com 7. Enderezo de internet do Perfil do Contratante: www.caldasdereis.com a) Tipo: obras b) Descripción do obxeto: “CONSTRUCIÓN DE GRADAS NO CAMPO DE FÚTBOL DE AS CORTICEIRAS” a) Tramitación: ordinaria b) Procedemento: aberto, único criterio de adxudicación. c) Criterios de valoración: Os establecidos na cláusula 7ª do prego administrativo. a) O orzamento máximo de licitación ascende a contía de 59.267,04 euros, ao que se engadirá o Imposto sobre o Valor Engadido por valor de 12.462,80 euros, o que supón un total de 71.713,12 euros. Definitiva, 5% do prezo de adxudicación, excluído o IVE. A solvencia técnica, económica e financiera prevista na cláusula 5ª do Prego administrativo. Data límite de presentación: VINTESEIS días naturais contados a partir do día seguinte ó da publicación do anuncio de licitación no Boletín Oficial da Provincia de Pontevedra, en horario de nove a catorce horas (menos os sábados que será de dez a doce horas). a) Enderezo: Concello de Caldas de Reis b) Localidade e Código Postal: Caldas de Reis (36650). c) Data: O 3º día hábil seguinte (non sábado) tras a finalización do prazo de presentación das ofertas. En Caldas de Reis, a 1 de marzo de 2016.—O Alcalde, Juan Manuel Rey Rey.
CONCESIÓN DE NICHOS EN CEMITERIO MUNICIPAL DE PARADA (EN NIGRAN)
ADMINISTRACIÓN LOCAL — Municipal — Nigrán (Outros documentos, notificacións e informacións públicas, 25/11/2016)

Rematada a construción de 36 nichos no cemiterio municipal de Parada, na zona sur e identificados por columnas e liñas, segundo consta na documentación que figura no expediente, procede abrir o prazo para que os interesados poidan solicitar a correspondente concesión do uso temporal con destino funerario, de conformidade coa ordenanza municipal reguladora dos dereitos ou taxas pola prestación dos servizos dos cemiterios municipais, publicada no Boletín Oficial da Provincia de Pontevedra o 29 de decembro de 2011. En consecuencia, a partir da publicación do presente anuncio no Boletín Oficial da Provincia, os interesados, que deberán ser residentes en Nigrán, poderán formalizar a súas peticións no Rexistro do Concello ou nas demais formas legalmente admitidas, procedéndose á expedición de títulos por orde de presentación. O prazo manterase aberto ata que se adxudiquen os dereitos de uso da totalidade dos nichos ofertados. Nigrán, 4 de novembro de 2016.—O Alcalde.
MODIFICACIÓN DE CRÉDITO 11/16, SUPLEMENTO DE CRÉDITO 01/16
ADMINISTRACIÓN LOCAL — Municipal — Mos (Presupostos e cadros de persoal, 17/06/2016)

O Pleno da Corporación en sesión celebrada o día 30.05.2016, aprobou inicialmente expediente de modificación de crédito núm.11/16, por suplemento e crédito extraordinario núm.01/16. Ao obxecto de dar cumprimento ao disposto no R. D. Lexislativo 2/2004 de 5 de marzo, polo que se aproba o Texto Refundido da Lei Reguladora de Facendas Locais, exponse ao público no servizo de Intervención por prazo de quince días hábiles, durante os cales os interesados poderán examinalo e presentar as reclamacións que consideren oportunas. Si transcorrido dito prazo non se tiveran presentado reclamacións, considerarase definitivamente aprobado o expediente. Mos, 31.05.2016.—A Alcaldía, Izabel Cristina Saludas Tembra.
LICITACIÓN SERVIZO DE PREVENCIÓN ALLEO DO CONCELLO DE LALÍN
ADMINISTRACIÓN LOCAL — Municipal — Lalín (Contratos administrativos, 30/09/2016)

A Xunta de Goberno Local, na sesión de 22 de setembro de 2016 acordou iniciar os trámites para contratar o servizo denominado “SERVIZO DE PREVENCIÓN ALLEO DO CONCELLO DE LALÍN” (CSE102016) e para tal efecto, aprobou o correspondente prego de cláusulas administrativas particulares e os seus anexos, prego de prescricións técnicas, autorizou o gasto e ordenou anunciar a seguinte licitación: Dependencia que tramita o expediente, obtención de documentación e información: Contratación, en horario de 09:00 ás 14:00 horas. Tipo de contrato: servizos. Descrición: Realización dos servizos de prevención de riscos laborais (seguridade no traballo, hixiene industrial e ergonomía-psicosocioloxía) e os de medicina no traballo (servizo de vixilancia da saúde) conforme os requisitos mínimos que se recollen no PPT. CPV: 71317200-5 “Servizos de seguridade e saúde”. Procedemento: aberto. Trámite: ordinario. Criterios de adxudicación: varios Orzamento: 13.762,00 €/anuais (IVE incluído) Provisional: Non se esixe. Definitiva:5% do importe de adxudicación, excluído o IVE. Clasificación: non se esixe. Solvencia técnica e financeira: solvencia económica e solvencia técnica. Consonte co establecido no artigo 11.5 do Regulamento Xeral da Lei de Contratos das Administracións Públicas e tendo en conta que o valor estimado do contrato non excede de 35.000,00€ os licitadores están exentos dos requisitos de acreditación de solvencia económica e financeira. Data límite de presentación: decimo quinto (15) día natural seguinte ao da publicación deste anuncio no BOP. Se o último día fose inhábil o prazo rematará o seguinte día hábil. Presentación da documentación: no Rexistro Xeral do Concello, sito na dirección indicada no apartado 1, durante o horario de apertura do mesmo. Admisión de variantes: non. Na Sala de Xuntas da planta primeira da Casa Consistorial, ás 12:00 horas do quinto día hábil seguinte ao da finalización do prazo de presentación de proposicións (se cadrara sábado trasladarase ao seguinte día hábil) No suposto de variación da data de apertura de proposicións, esa seralle comunicada ao licitador e publicartase no perfil do contratante. Por conta do adxudicatario, ata un máximo de 500,00 €. A documentación requirida para participar na presente licitación estará a disposición dos interesados no Perfil do Contratante do Concello de Lalín así como no departamento de Secretaría/Contratación do Concello de Lalín. Lalín, a 23 de setembro de 2016.—O Alcalde, Rafael Cuíña Aparicio.
SUBMINISTRACIÓN DE BANCOS (EXPTE.8857-446)
ADMINISTRACIÓN LOCAL — Municipal — Vigo (Contratos administrativos, 04/08/2016)

1. Entidade que adxudica: organismo: Concello de Vigo. Dependencia: Montes, Parques e Xardíns. Nº expediente 8857-446.2. Obxecto do contrato: descrición: adquisición dos bancos necesarios para a reposición de mobiliario urbano en rúas e zonas verdes do Concello de Vigo. División por lotes: Non Lugar de entrega: Concello de Vigo. Prazo de execución: rematará o día 31 de decembro de 2016.3. Tramitación e procedemento Tramitación: ordinaria. Procedemento: Aberto.4. Presuposto base: 75.000.- euros.5. Garantías provisionais: non se esixe.6. Obtención da documentación e información: www.vigo.org (perfil do contratante), teléfono (986) 810148. Fax: (986) 226206. Data límite para solicitar documentación: ata o día de finalización do prazo de presentación de proposicións.7. Requisitos específicos do contratista: a) Documentos acreditativos da solvencia económica e financeira: Declaración do volume anual de negocio. Considerarase con solvencia económica e financeira ós licitadores que no conxunto dos últimos tres anos teñan un volume de facturación que sexa igual ou superior ó prezo do contrato. b) Documentos acreditativos da solvencia técnica e profesional: Unha relación das principais subministracións similares ó obxecto do contrato realizadas nos últimos cinco anos que inclúa importe, datas e o destinatario, público ou privado, dos mesmos por importe igual ou superior ó prezo do contrato. Considerarase acreditada a solvencia se nalgún dos últimos cinco anos acredita subministros por importe igual ou superior á unha anualidade media do prezo do contrato. As subministracións efectuadas acreditaranse mediante certificados expedidos ou visados polo órgano competente, cando o destinatario sexa unha entidade do sector público; cando o destinatario sexa un suxeito privado, mediante un certificado expedido por este ou, a falta deste certificado, mediante unha declaración do empresario.8. Presentación de Ofertas: Prazo: o prazo rematará ós 15 días seguintes ó da última publicación do presente anuncio no BOP ou no DOG. Documentación: A esixida na cláusula 12 do prego de condicións administrativas e no punto 7 das FEC. Lugar de presentación: Rexistro Xeral do Concello de Vigo, Pza. do Rei s/n 36202 VIGO, ata as 13,30 h. do último día de prazo. Admisión de melloras: non. Prazo da obriga de mante-la oferta: dous meses contados dende o día da apertura de proposicións.9. Apertura Ofertas técnica económica: entidade, domicilio e localidade: vexase punto 6 do anuncio. Data e hora: se anunciará no perfil do contratante do Concello de Vigo.10. Páxina web para obtención de información: www.vigo.org Vigo, 08 de xullo de 2016.—O concelleiro delegado de Contratación, P. D. (Decreto 19-06-2015 e Acordo 19-06-2015), David Regades Fernández.
DH W36.52852. CONSORCIO ZONA FRANCA DE VIGO SOLICITA AUTORIZACIÓN OBRAS PARA DEMOLER VIVENDA UNIFAMILIAR E ANEXOS NA ZONA DE POLICÍA DUN REGATO INNOMINADO AFLUENTE DO RÍO BARXA, NO LUGAR DE ESTRADA, PARROQUIA DE BEADE
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Zona Hidrográfica Galicia Sur (Outros documentos, notificacións e informacións públicas, 29/04/2016)

O Consorcio Zona Franca Vigo solicita de Augas de Galicia co CIF: Q1500378C, a autorización de obras no lugar de estrada Venda 65, parroquia de Beade (Santo Estevo), Concello de Vigo (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.52852 As obras solicitadas consisten nos traballos de demolición de vivenda unifamiliar de tres alturas e una construción auxiliar en parcela de referencia catastral 54057A171001160001ZZ, en zona de policía e a una distancia de 66,66 ml do leito dun regato innominado afluente do río Barxa. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 8 de abril de 2016.—O Xefe da Área de Autorizacións e Concesións, Yoni Mario Andrei Gallango De Paz.
DH. A36.02809. CONCESIÓN DUN CAUDAL DE AUGA Á COMUNIDADE DEUSUARIOS DE POZO BARRAL, NO CONCELLO DE VILABOA (PONTEVEDRA)
XUNTA DE GALICIA — CONSELLERÍA DE MEDIO AMBIENTE E ORDENACIÓN DO TERRITORIO — Subdirección Xeral de Xestión do Dominio Público Hidráulico (Outros documentos, notificacións e informacións públicas, 07/07/2016)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 13 de xuño de 2016 e como resultado do expediente incoado ó efecto, outorgóuselle á Comunidade de Usuarios de Pozo Barral unha concesión de 2453 m3 anuais de auga que procede dun manancial situado no lugar de Barral, na parroquia de Figueirido (Santo André), no concello de Vilaboa, con destino a uso doméstico. Número Expte.: DH. A36.02809 Santiago de Compostela, a 14 de xuño de 2016.—A Xefa do Servizo de Tramitación Técnico-Administrativa do Dominio Público Hidráulico, Jaime Jorge Mario Bolivar Malha Gastaminza.
EXPOSICIÓN PÚBLICA DOS BENS E DEREITOS NECESARIOS PARA A EXECUCIÓN DAS OBRAS "SENDA FLUVIAL E RECUPERACIÓN DE MARXES DO RÍO MIÑO ENTRE SALVATERRA DE MIÑO E RÍO CASELAS"
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 28/01/2016)

O Pleno da Corporación en sesión extraordinaria de data 26 de xaneiro de 2015, aprobou o proxecto técnico “Senda fluvial e recuperación de marxes do río Miño entre Salvaterra de Miño e o río Caselas”, redactado pola Enxeñeiro de Camiños D. Patricio Aguilar Cavanillas e cun orzamento de execución por contrata por importe de 734.131,30 euros, e declarou a utilidade pública das obras e a necesidade de proceder a expropiar os bens e dereitos que se inclúen no mesmo, comprendendo a relación de persoas afectadas polo expediente de expropiación, superficie a expropiar, importe dos terreos e outros dereitos. Queda o documento de manifesto ao público na Secretaría Xeral deste Concello e en horas de oficina, ao obxecto de formular as alegacións que estimen pertinentes, sobre a procedencia da ocupación ou disposición dos bens e o seu estado material ou legal; así como presenta-las oportunas rectificacións de posibles erros, polo prazo de quince días hábiles, contados dende o seguinte á data de inserción do presente anuncio no B. O. da Provincia. En Salvaterra de Miño, a 20 de xaneiro de 2016.—O Alcalde, Arturo Grandal Vaqueiro.
COMPLEMENTARIO APROBACIÓN DEFINITIVA MODIFICACIÓN ORDENANZA FISCAL REGULADORA DA TAXA POLA RECOLLIDA DO LIXO
ADMINISTRACIÓN LOCAL — Municipal — Porriño, O (Ordenanzas e Regulamentos, 08/04/2016)

Con referencia ao acordo de aprobación definitiva da modificación da Ordenanza Fiscal Reguladora da Taxa pola Recollida do Lixo, publicado no Boletín Oficial de Provincia de data de 31 de marzo, as persoas interesadas poderán interpoñer recurso contencioso-administrativo, ante o Tribunal Superior de Xustiza de Galicia, no prazo de dous meses, contados dende o 1 de maio do corrente. O Porriño, 31 de marzo de 2016.—A Alcaldesa, Eva García de la Torre.